Vilhelms Miklass
Vilhelms Miklass (vācu: Wilhelm Miklas; dzimis 1872. gada 15. oktobrī, miris 1956. gada 20. martā) bija labējs austriešu politiķis, trešais Austrijas prezidents no 1928. līdz Austrijas anšlusam 1938. gadā. No 1905. līdz 1922. gadam strādāja par ģimnāzijas direkstoru. No 1907. gada — Reihsrātes loceklis. No 1923. līdz 1928. gadam bija Austrijas parlamenta spīkeris, bet 1928. gadā tika ievēlēts par Austrijas prezidentu. Neiejaucās politiskajos procesos, kad Austrijā nodibinājās autoritārais režīms. Politiski neveiksmīgi centās pretoties Austrijas anšlusam. Pēc anšlusa vairs nepiedalījās politikā.